બાદમાં પોલીસને ભીંસમાં લેતા આ લોકોએ રાજ્યમાં ઠેર-ઠેર વેચાતો દારૂ પકડવાના બદલે વાહનોને કેમ પકડો છો તેવો સવાલ કર્યો હતો. દરમિયાન હાર્દિક પટેલ અને અલ્પેશ પટેલ પણ કારમાંથી ઉતર્યા હતા. તેમણે પણફરજ પરના પોલીસ કર્મચારી પર સવાલોની ઝડી વરસાવી હતી. આ સમગ્ર ઘટનાક્રમનો વીડિયો ઉતારી બંને નેતાના સમર્થકોએ સોશિયલ મીડિયા પર વહેતો કર્યો હતો. સામા પક્ષે પોલીસે પણ વીડિયો લઈને ઉચ્ચ અધિકારીઓ સાથે શેર કર્યો હતો. આખરે પોલીસે કોર્ટનો મેમો આપીને વાહનોને જવા દીધા હોવાનું જાણવા મળ્યું છે.